પહેલાં તો મને એ કહો કે પુરુષો આવું કરે તો શું આવો દેકારો કરવામાં આવે છે? નહીંને. જો હીરો આવું કાંઈ કરે તો તેનાં સૂચનોને તાળી પાડીને વધાવવામાં આવે, પણ જો હિરોઇન આવું કરે તો તેને ઇન્ટરફિયરન્સ કહેવામાં આવે. એવું શું કામ? શું અમારી પાસે દિમાગ નથી, અમારામાં બુદ્ધિ નથી. હવે તમારા સવાલનો જવાબ આપી દઉં. હા, વાત સાચી છે. ફિલ્મના દરેકેદરેક પાર્ટ સાથે હું ઇન્વૉલ્વ હતી. મારા ડિરેક્ટરને મારા એ ઇન્ટરફિયરન્સથી કોઈ જ વાંધો નહોતો. પ્રોડ્યુસર સંજય લીલા ભણસાલીએ પણ મને પૂરી સ્વતંત્રતા આપી હતી અને જેકાંઈ શક્ય હતું એ બધું તેમણે સ્વીકાર્યું પણ હતું.